“Дыяканія прыгажосці” была заснавана ў 2012 г. падчас Сінода Біскупаў аб новай евангелізацыі. У яе ўваходзяць паэты, музыканты, мастакі, скульптары, архітэктары, рэжысёры, акцёры, танцоры з розных краін свету. Дзейнасць аб’яднання заснавана на пяці стаўпах: малітве, сведчанні, фармацыі, салідарнасці і стварэнні мастацкіх цэнтраў. Аўдыенцыя ў Папы прайшла ў рамках сімпозіума гэтай арганізацыі, які 18-25 лютага 2018 г. праходзіць у Рыме.